Diari Oficial de la Generalitat Valenciana


Sumari del DOGV 6563, del 12-07-2011 (2011/7889)

RESOLUCIÓ de 5 de juliol de 2011, de la Subsecretaria de la Conselleria d'Educació, Formació i Ocupació, per la qual es convoca un procediment d'adjudicació de destinació provisional i anual per al curs 2011-2012 per al personal funcionari de carrera dels cossos docents de catedràtics d'Ensenyança Secundària i de professors d'Ensenyança Secundària, de catedràtics d'escoles oficials d'idiomes i de professors d'escoles oficials d'idiomes, professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny, que tinguen la condició de suprimit o desplaçat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6563

Data del DOGV
:   12-07-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/7889


Data del document
:   05-07-2011

Organisme emissor
:   Conselleria d'Educació

Tipus de document
:   Resolució

Descriptors 

:   * concurs administratiu

RESOLUCIÓ de 5 de juliol de 2011, de la Subsecretaria de la Conselleria d'Educació, Formació i Ocupació, per la qual es convoca un procediment d'adjudicació de destinació provisional i anual per al curs 2011-2012 per al personal funcionari de carrera dels cossos docents de catedràtics d'Ensenyança Secundària i de professors d'Ensenyança Secundària, de catedràtics d'escoles oficials d'idiomes i de professors d'escoles oficials d'idiomes, professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny, que tinguen la condició de suprimit o desplaçat. [2011/7889]  
  
L'experiència acumulada al llarg de diversos anys en la realització dels actes d'adjudicació de destinació provisional i l'avanç en els mitjans de transmissió d'informació, en especial els informàtics, faciliten un canvi en el tradicional mètode presencial d'assignació de llocs per a aconseguir una gestió més eficient dels recursos professionals disponibles amb vista a l'inici del curs escolar. Esta nova gestió s'establix, a més, amb l'objecte de fer efectives totes les garanties procedimentals per als participants i assegurar la incorporació dels docents als centres educatius amb el temps suficient per a participar en la preparació del curs escolar.  
En la tramitació d'esta resolució s'ha complit el que preveu l'article 37 de la Llei 7/2007, de 12 d'abril, de l'Estatut Bàsic de l'Empleat Públic.  
En virtut d'això, esta subsecretaria resol convocar un procediment d'adjudicació de destinacions amb caràcter provisional i anual per al personal funcionari de carrera que tinga la condició de suprimit o desplaçat, dels cossos docents de catedràtics d'Ensenyança Secundària i de professors d'Ensenyança Secundària, de catedràtics d'escoles oficials d'idiomes i de professors d'escoles oficials d'idiomes, professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny, d'acord amb les bases següents:  
  
  
I. Àmbit d'aplicació  
Primera. Destinataris  
Esta convocatòria té com a destinatari el personal funcionari de carrera que tinga la condició de suprimit o desplaçat, dels cossos docents de catedràtics d'Ensenyança Secundària i de professors d'Ensenyança Secundària, de catedràtics d'escoles oficials d'idiomes i de professors d'escoles oficials d'idiomes, professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny, d'acord amb el que disposa l'Orde d'1 de juliol de 2002, de la Conselleria de Cultura i Educació, per la qual es regula l'adscripció i els desplaçaments per modificació de les plantilles docents, dels cossos de professors d'Ensenyança Secundària, professors tècnics de Formació Professional i dels cossos que impartixen ensenyances de règim especial (DOGV núm. 4291, de 12 de juliol de 2002), modificada per l'Orde de 26 de juny de 2003 (DOGV núm. 4550, de 23 de juliol de 2003).  
  
  
II. Acte presencial  
Segona. Participants  
En l'acte presencial, que se celebrarà en les direccions territorials d'Educació, haurà de participar el personal funcionari de carrera que tinga la condició de suprimit o desplaçat dels cossos docents de catedràtics d'Ensenyança Secundària i de professors d'Ensenyança Secundària, de catedràtics d'escoles oficials d'idiomes i de professors d'escoles oficials d'idiomes, professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny, sempre que hi haja una vacant de les seues especialitats en la localitat des de la qual va ser suprimit o desplaçat. Els qui, havent de participar, no assistisquen a este acte es considerarà que opten per participar en el procediment telemàtic. A estos i als qui en l'acte presencial opten per participar en el procediment telemàtic d'adjudicació de destinació provisional i anual i no hi obtinguen destinació entre les seues peticions, se'ls adjudicarà amb caràcter forçós una de les vacants existents en la localitat des de la qual van ser suprimits o desplaçats.  
  
  
Tercera. Lloc i hora de l'acte presencial  
L'acte presencial tindrà lloc en la seu que determine la corresponent direcció territorial d'Educació, atenent l'àmbit a què estiga adscrita la plaça des de la qual és suprimit o desplaçat, el dia 12 de juliol de 2011 a les 10.00 hores.   
Les seus seran objecte de publicitat, amb suficient antelació, a través de la pàgina web de la Conselleria d'Educació, Formació i Ocupació.  
  
  
III. Procediment telemàtic  
Quarta. Participants  
Participarà en el procediment telemàtic d'adjudicació de destinació provisional i anual de caràcter autonòmic el personal funcionari de carrera que tinga la condició de suprimit o desplaçat, dels cossos docents de catedràtics d'Ensenyança Secundària i de professors d'Ensenyança Secundària, de catedràtics d'escoles oficials d'idiomes i de professors d'escoles oficials d'idiomes, professors tècnics de Formació Professional, de catedràtics de Música i Arts Escèniques i de professors de Música i Arts Escèniques, de catedràtics i de professors d'Arts Plàstiques i Disseny i de mestres de taller d'Arts Plàstiques i Disseny, que no haja obtingut destinació provisional per al curs 2011-2012 en l'acte presencial que se celebrarà en les direccions territorials d'Educació el dia 12 de juliol de 2011.   
  
Quinta. Sol·licituds  
La presentació de sol·licituds s'efectuarà per mitjà de sistema telemàtic a través de la pàgina web de la Conselleria d'Educació, Formació i Ocupació. No serà necessària la presentació de la inscripció en cap registre físic.   
La presentació per mitjans telemàtics de la sol·licitud de participació s'efectuarà per mitjà del codi d'usuari i la contrasenya que s'establisquen en l'aplicació.  
La participació en el procés telemàtic comporta el consentiment del sol·licitant al tractament de les seues dades de caràcter personal que siguen necessàries per a la tramitació del procés, d'acord amb la normativa vigent.  
  
Sexta. Peticions  
El personal suprimit o desplaçat podrà seleccionar els llocs oferits per a impartir matèries de les especialitats de què siga titular.   
  
En el supòsit de no efectuar peticions o no obtindre destinació, excepte el que disposa la base segona d'esta resolució, el personal suprimit o desplaçat continuarà en el seu centre de destinació o, si és el cas, en l'últim centre de destinació, i el seu horari serà confeccionat per la direcció d'este, oït l'interessat, i una vegada estudiades les necessitats prioritàries del centre, d'acord amb el que disposa respecte d'això la resolució per la qual es dicten instruccions en matèria d'ordenació acadèmica i d'organització de l'activitat docent als centres que impartisquen Educació Secundària Obligatòria i Batxillerat per al curs 2011-2012.   
  
Sèptima. Termini de petició telemàtica  
El termini de presentació d'instàncies serà des de les 10.00 hores del dia 14 de juliol fins a les 10.00 hores del dia 15 de juliol de 2011.   
En cas que es confirmen dins del termini i en la forma escaient més d'una sol·licitud de peticions, només es tindrà en compte l'última confirmada.   
Únicament s'admetran a tràmit les sol·licituds confirmades telemàticament a l'administració educativa fins a les 10.00 hores del dia 15 de juliol de 2011.   
Finalitzat el termini de presentació d'instàncies, no s'alteraran per cap concepte les peticions.  
  
Octava. Col·laboració i assessorament  
Els participants que no disposen d'ordinador amb connexió a Internet, podran dirigir-se a:   
- la Conselleria d'Educació, Formació i Ocupació, Àrea de Personal (Servici de Provisió de Llocs i Selecció de Personal Docent). Av. Campanar, 32, València,  
- les direccions territorials d'Educació (Secció de Personal Docent) i  
- els centres de formació, innovació i recursos educatius (CEFIRE),  
a fi d'omplir telemàticament la instància de participació.  
  
  
IV. Normes comunes  
Novena. Ordenació  
El personal participant en el present procediment tindrà la prioritat següent:  
1r. Personal funcionari de carrera que tinga la condició de suprimit. Dins d'este col·lectiu, la prioritat estarà determinada per any menys recent amb la condició de suprimit.  
2n. Personal funcionari de carrera que tinga la condició de desplaçat.  
El col·lectiu de suprimits i desplaçats s'ordenarà dins de la seua prioritat pels següents criteris:  
a) Per a l'acte presencial a celebrar en les direccions territorials d'Educació per localitat:  
1r. Més temps de servicis efectius com a funcionari o funcionària de carrera del cos a què pertanga cada funcionari o funcionària.  
2n. Més temps de servicis efectius com a funcionari o funcionària de carrera en la localitat del centre de destinació o, si és el cas, de l'últim centre de destinació.  
3r. Any menys recent d'ingrés en el cos.  
4t. Pertànyer, si és el cas, al cos de catedràtics.  
5t. Puntuació més alta obtinguda en el procediment selectiu d'ingrés en el cos o, quan no siga possible, número de registre de personal més baix.   
b) Per al procediment telemàtic en l'àmbit autonòmic, aplicant els criteris següents:   
1r. Més temps de servicis efectius com a funcionari o funcionària de carrera del cos a què pertanga cada funcionari o funcionària.  
2n. Any menys recent d'ingrés en el cos.  
3r. Pertànyer, si és el cas, al cos de catedràtics.  
4t. Puntuació més alta obtinguda en el procediment selectiu d'ingrés en el cos o, quan no siga possible, número de registre de personal més baix.  
c) Quan per a adjudicar amb caràcter forçós una de les vacants existents en la localitat des de la qual va ser suprimit o desplaçat hi concorreguera més d'un participant, els criteris d'adjudicació seran els de l'apartat b) aplicats en orde invers.   
Amb anterioritat a l'inici de la petició presencial i telemàtica de destinacions, es publicarà en la pàgina web de la Conselleria d'Educació, Formació i Ocupació la relació provisional de participants amb l'orde corresponent. A partir de l'endemà de la publicació, s'obrirà un període de dos dies hàbils per a presentar reclamacions, les quals hauran de presentar-se per escrit davant de la corresponent Direcció Territorial d'Educació, atenent l'àmbit a què estiga adscrita la plaça des de la qual és suprimit o desplaçat. Esmenades les deficiències observades i resoltes les reclamacions presentades, es publicarà en la pàgina web de la Conselleria d'Educació, Formació i Ocupació la relació definitiva de participants amb l'orde corresponent.  
  
Deu. Publicitat de vacants  
A fi que els participants en la present convocatòria puguen fer les seues peticions, amb caràcter previ a l'inici de la petició presencial i telemàtica de destinacions, es publicarà en la pàgina web de la Conselleria d'Educació, Formació i Ocupació la llista de llocs existents en els diferents centres de les localitats compreses en l'àmbit de gestió de la Conselleria d'Educació.  
  
Onze. Adjudicació  
L'adjudicació de les vacants es farà d'acord amb el que establix la base segona, sexta i novena d'esta resolució.   
  
Dotze. Resolució  
La Subsecretaria publicarà, el dia 15 de juliol de 2011, en els taulers d'anuncis de les direccions territorials d'Educació i en la pàgina web de la Conselleria d'Educació, Formació i Ocupació, la relació de participants que hagen obtingut destinació provisional per al curs 2011/2012. Per mitjà d'esta publicació s'entendran notificats amb caràcter general els participants.  
Les destinacions obtingudes tindran validesa per al curs escolar 2011-2012.  
La presa de possessió de la nova destinació tindrà lloc, a efectes administratius, l'1 de setembre de 2011 en els centres on els ha sigut adjudicada la destinació.  
Les destinacions adjudicades en la resolució definitiva d'esta convocatòria seran irrenunciables. No obstant això, la situació de suprimit o desplaçat es revisarà amb anterioritat a l'inici de les activitats escolars. En cas que, com a conseqüència de la configuració de la plantilla definitiva del centre, hi sorgisca una vacant de l'especialitat o de les especialitats de què siga titular, la persona docent afectada serà retornada al seu centre de destinació, sempre que ho faça constar en l'acta de la reunió que se celebre en el centre educatiu, a fi de determinar quin professor pot resultar afectat per falta d'horari, i quedarà sense efecte la destinació provisional adjudicada.  
  
  
Tretze. Requisits  
És requisit imprescindible perquè siga adjudicat un lloc determinat posseir l'especialitat i la resta de requisits del lloc. Cap d'estos requisits haurà de ser justificat pels participants, perquè esta administració ja els té.  
Totes les condicions que s'exigixen en esta convocatòria s'han de complir amb anterioritat a l'adjudicació de destinació.   
Podrà ser anul·lada la destinació obtinguda per qualsevol participant que no s'haja ajustat a les normes de la convocatòria.  
La present resolució és definitiva en via administrativa, i contra esta podrà interposar-se un recurs potestatiu de reposició davant del subsecretari de la Conselleria d'Educació, Formació i Ocupació en el termini d'un mes, a comptar de l'endemà de ser publicada, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú o, directament, un recurs contenciós administratiu davant del jutjat contenciós competent, en el termini de dos mesos a comptar de l'endemà de ser publicada, d'acord amb el que establixen els articles 9 i 14 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 5 de juliol de 2011.- El subsecretari: Jesús Marí Farinós.